Aardklop bekroon bestes van 2014 | Netwerk24
Dwelms van R5,5 m. in motor gevind
’n 33-jarige man van Klawer in die Wes-Kaap verskyn Maandag op aanklagte van dwelmhandel en korrupsie in die hof nadat na die polisie glo dwelms ter waarde van R5,5 miljoen in sy voertuig gevind het.
Vermeende verkragter van 3 tieners vasgetrek
’n 28-jarige man is Vrydag in Eshowe in KwaZulu-Natal in hegtenis geneem in verband met die verkragting van drie tienderjariges van tussen 15 en 17 jaar oud.
Motorfietsmoord: Man was skaars 5 maande getroud
Die elektromeganikus van Mokopane wat met ’n mes doodgesteek is toe hy ’n motorfiets wou verkoop, was skaars vyf maande gelede getroud.
Oud-Boksenter Wilf Rosenberg oorlede
Die oud-Springbok-senter Wilf Rosenberg, wat hom ook in Engeland as rugbyliga-speler onderskei het, is Maandag in die ouderdom van 84 jaar in Herzliya, Israel, oorlede.
Tsitsipas kom teen sy held te staan
Hy het gehoop om ’n ontmoeting met die “legende van die sport” te vermy, maar dié hoop is verydel.
Ná sneloorlog, is draaiers terug in prentjie
Die Proteas se snelboulers het hul pret gehad in die toetsreeks en nou sal die draaiers ook hul kans kry om in die eendagreeks teen Pakistan hul kleim vir die komende Wêreldbeker-toernooi af te steek.
Aardklop bekroon bestes van 2014
10 Oktober 2014 17:10
Beste produksie: Poskantoor. Foto: Alet Pretorius
Beste aktrise: Rolanda Marais in Die seemeeu. Foto: SALMON BECKER
Beste akteur: De Klerk Oelofse as Rooi Piet in Na-aap. Foto:Lerato Maduna
Beste regisseur: Marthinus Basson vir Bloed & Rose: Die lied van Jeanne en Gilles.
PG du Plessis, skrywer en dramaturg, is vanjaar, in sy 80ste jaar, deur Aardklop vereer vir sy jarelange bydrae tot die kunste.
Drie Aardklop-debuutproduksies het vanjaar elkeen in afsonderlike kategorieë pryse gewen.
Die komiese Afrikaanse opera Poskantoor het die Clover Soveel Beter-prys vir die beste algehele aanbieding gewen. Die prysgeld is R60 000. Volgens die beoordelaars het die produksie deur klankgrense gebreek en die moderne en vernuwende aanslag plaas dit vierkant in die 21ste eeu. Braam du Toit is die komponis, Tertius Kapp die librettis en Jaco Bouwer die regisseur.
Christiaan Olwagen het die Beeld-Aartvark-prys vir grensverskuiwende werk gewen vir sy regie van Die seemeeu. Die prysgeld beloop R25 000. Die beoordelaars sê Olwagen bewys die Russiese dramaturg Anton Tsjechof is steeds in die konteks van die 21ste eeu ongelooflik aanpasbaar en relevant. Olwagen maak dit nuut en vars deur Tsjechoviaanse konvensies veral ten opsigte van karakteruitbeelding op sy kop te keer.
Marthinus Basson het die OFM-prys vir die beste regisseur opgeraap vir Bloed & rose: Die lied van Jeanne en Gilles. Gekombineer met sy ontwerp (van sowel die stel as die kostuums) is hy volgens die beoordelaars die “totale pakket”, wat die verwikkelde teks van die Belgiese dramaturg Tom Lanoye sekuur blootlê in ’n produksie wat al die elemente naatloos saamvoeg.
Rolanda Marais is bekroon met die Clover Soveel Beter-prys vir die beste aktrise vir haar rol as Nina in Die seemeeu, terwyl De Klerk Oelofse die Clover Soveel Beter-prys vir beste akteur gewen het vir sy spel in die solovertoning Na-aap. Dié drie pryse is elk R15 000 werd.
Die Burgemeestersprys van R6 000 vir die gewildste produksie is gewen deur Vir ewig en altyd (met Marius Weyers en Sandra Prinsloo in die rolverdeling en Hennie van Greunen as regisseur).
Medupi Band het die Clover Mama Afrika-prys van R5 000 vir die beste gemeenskapskunstenaar of -projek gewen.
Die dramaturg en skrywer PG du Plessis is in sy 80ste jaar gehuldig vir sy onmeetbare bydrae tot die Afrikaanse literêre skat en in die besonder ook vir sy noue verbintenis met Aardklop. ’n Installasie-werk van die kunstenaar Jan van der Merwe is by die geleentheid aan hom oorhandig.
Die beoordelaars van die onderskeie Clover Soveel Beter-pryse en die OFM-prys was die resensente Thys Odendaal en Diane de Beer, asook die skrywer en resensent Deborah Steinmair. Die resensente Rudolf Stehle en Paul Boekkooi, en die dramaturg en drama-onderwyser dr. Nico van Niekerk was die paneellede vir die Aartvark-prys.
Ace ontwyk vrae oor Bosasa-geld vir ANC in Noordwes
Msimanga mik nou vir Gauteng